podľa ustanovenia § 4 zákona č. 596/2003 Z. z. o štátnej správe v školstve a školskej samospráve  
a o zmene a doplnení niektorých zákonov v znení neskorších predpisov a  
§ 5 zákona č. 552/2003 Z. z. o výkone práce vo verejnom záujme v znení neskorších predpisov

**v y h l a s u j e**

**výberové konanie na obsadenie funkcie riaditeľa/riaditeľky:**

**Materská škola, Obchodná 26/63, 078 01 Sečovce.**

**Požadované predpoklady na výkon pracovnej činnosti a iné kritériá a požiadavky:**

* kvalifikačné predpoklady na výkon pracovnej činnosti v príslušnej kategórii alebo podkategórii pedagogického zamestnanca podľa § 11 a 12 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a podľa vyhlášky Ministerstva školstva, vedy, výskumu a športu Slovenskej republiky č. 173/2023 Z. z. o kvalifikačných predpokladoch pedagogických zamestnancov a odborných zamestnancov
* splnenie podmienky zaradenia do kariérového stupňa samostatný pedagogický zamestnanec
* najmenej 5 rokov výkonu pedagogickej činnosti ku dňu uskutočnenia výberového konania podľa § 3 ods. 5 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.
* bezúhonnosť
* zdravotná spôsobilosť
* ovládanie štátneho jazyka
* predloženie návrhu koncepcie rozvoja školy

**Zoznam požadovaných dokladov:**

* písomná žiadosť o zaradenie do výberového konania
* overené kópie dokladov o vzdelaní
* doklad potvrdzujúci splnenie podmienky zaradenia do kariérového stupňa samostatný pedagogický zamestnanec
* potvrdenie o dĺžke pracovnej činnosti pedagogického zamestnanca
* profesijný štruktúrovaný životopis s uvedením kontaktných údajov
* písomný návrh koncepcie rozvoja príslušnej školy (*v rozsahu maximálne 4 strany*)
* čestné vyhlásenie o zdravotnej spôsobilosti na výkon funkcie riaditeľa školy
* čestné vyhlásenie o splnení predpokladu bezúhonnosti podľa § 15 ods. 1 a 2 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov
* čestné prehlásenie o neodvolaní z funkcie riaditeľa školy v zmysle § 3 ods. 7 písm. a) až c) a e) a ods. 8 písm. c) zákona č. 596/2003 Z. z.
* súhlas uchádzača so spracovaním a použitím osobných údajov na účely výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov
* čestné vyhlásenie o pravdivosti všetkých údajov uvedených v žiadosti a v ostatných dokladoch
* **Doplňujúce informácie pre uchádzačov:**
* Výberovou komisiou je rada školy. Funkčné obdobie riaditeľa školy je päťročné.
* Platové podmienky sú určené podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov v nadväznosti na zákon č. 138/2019 Z. z.
* Predpokladaný nástup do funkcie: 01. septembra 2025/podľa dohody
* Predpoklady na výkon pedagogickej činnosti musí pedagogický zamestnanec spĺňať po celý čas výkonu funkcie riaditeľa
* Informácie o škole získate na webovom sídle školy alebo v škole.

**Dátum a miesto podania žiadosti o účasť na výberovom konaní**

Písomnú žiadosť o zaradenie do výberového konania spolu s požadovanými dokladmi je potrebné doručiť do 12. augusta 2025 (do 12:00 ) na adresu: Mestský úrad Sečovce, Spoločný školský úrad, Námestie sv. Cyrila a Metoda 43/27, 078 01 Sečovce (Pri zaslaní poštou je rozhodujúcim dátum podania na odtlačku poštovej pečiatky), alebo osobne do podateľne Mestského úradu v Sečovciach. Prihlášky zaslané po termíne sa do výberového konania nezaradia.

Obálku označte heslom „VK- NEOTVÁRAŤ (s uvedením názvu školy)“.

Termín a miesto výberového konania bude prihláseným uchádzačom, ktorí spĺňajú požadované predpoklady, oznámený písomne radou školy v stanovenej lehote. Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Uchádzači, ktorí nesplnia podmienky, nebudú zaradení do výberového konania.

V Sečovciach, 21. 07. 2025

PaedDr. Dominik Frajkor

primátor